CELEX: C2007/082/108
Language: lv
Date: 2007-04-14 00:00:00
Title: Lieta T-55/07: Prasība, kas celta 2007. gada 23. februārī — Nīderlande pret Komisiju

14.4.2007   
            
            
               LV
            
            
               Eiropas Savienības Oficiālais Vēstnesis
            
            
               C 82/52
            
         Prasība, kas celta 2007. gada 23. februārī — Nīderlande pret Komisiju
   (Lieta T-55/07)
   (2007/C 82/108)
   Tiesvedības valoda — holandiešu
   Lietas dalībnieki
   
      Prasītāja: Nīderlandes Karaliste (pārstāvji — H. G. Sevenster un D. J. M. de Grave)
   
      Atbildētāja: Eiropas Kopienu Komisija
   Prasītājas prasījumi:
   
               —
            
            
               daļēji atcelt Komisijas 2006. gada 14. decembra Lēmumu par dažu dalībvalstu izdevumu no Eiropas Lauksaimniecības virzības un garantiju fonda (ELVGF) Garantiju nodaļas izslēgšanu no Kopienu finansējuma, ciktāl šis lēmums attiecas uz Nīderlandi un īpaši tās finansiālās korekcijas, kuras par 2002. gadu attiecībā uz ELVGF Garantiju nodaļu kā nesubsidējamās izmaksas ir piemērotas 5,67 miljonu euro apmērā, un
            
         
               —
            
            
               piespriest Komisijai atlīdzināt tiesāšanās izdevumus.
            
         Pamati un galvenie argumenti
   Savas prasības pamatojumam Nīderlande vispirms norāda uz Regulas Nr. 2603/1999 (1) 4. pants pārkāpumu, jo jēdziens “vairākgadu izdevumi ”šā panta nozīmē ir ticis nepareizi piemērots un interpretēts.
   Otrkārt, prasītāja atsaucas uz Regulas (EK) Nr. 1257/1999 (2) 44. panta 2. punkta un vienlaikus arī uz tiesiskās paļāvības principa pārkāpumu, jo Nīderlandes iestāžu veiktās procedūras rezultātā tika piemērota finansiālā korekcija pilnā apmērā, kaut arī Komisija iepriekš Nīderlandes programmas zemes platību attīstībai 2000.–2006. gadam dokumenta apstiprināšanas procesa ietvaros deva piekrišanu deklarācijai Garantiju nodaļā.
   Pakārtoti prasītāja uzskata, ka ir pārkāpti Regulas Nr. 1258/1999 (3) 7. panta 4. punkts un Regulas Nr. 729/70 (4) 5. panta 2. punkta c) apakšpunkts, jo apstrīdētajā lēmumā tie ir nepareizi piemēroti — Kopienai Nīderlandes iestāžu veiktās procedūras rezultātā nav radies nekāds finansiāls zaudējums.
   Vēl pakārtoti prasītāja norāda uz to, ka ir pārkāpts samērīguma princips, jo ir piemērota attiecīgās summas korekcija pilnā apjomā, kaut arī šos līdzekļus no ELVGF — kas nav apstrīdēts — Nīderlandes iestādes ir pareizi izmantojušas tādā nozīmē, ka Kopienai no Nīderlandes iestāžu veiktās procedūras nav radies nekāds finansiāls zaudējums.
   Visbeidzot prasītāja atsaucas uz pienākuma norādīt pamatojumu neizpildi, jo ir tikusi piemērota attiecīgās summas korekcija pilnā apmērā, nenorādot pamatojumu un neskatoties uz apelācijas iestādes konstatēto, kaut arī šos līdzekļus no ELVGF — kas nav apstrīdēts — Nīderlandes iestādes ir pareizi izmantojušas tādā nozīmē, ka Kopienai no Nīderlandes iestāžu veiktās procedūras nav radies nekāds finansiāls zaudējums.
   
      (1)  Komisijas 1999. gada 9. decembra Regula (EK) Nr. 2603/1999, ar ko paredz noteikumus pārejai uz lauku attīstības atbalstu, kas noteikts ar Padomes Regulu (EK) Nr. 1257/1999 (OV L 316, 26. lpp.).
   
      (2)  Padomes 1999. gada 17. maija Regula (EK) Nr. 1257/1999 par Eiropas Lauksaimniecības virzības un garantiju fonda (ELVGF) atbalstu lauku attīstībai un dažu regulu grozīšanu un atcelšanu (OV L 160, 80. lpp.).
   
      (3)  Padomes 1999. gada 17. maija Regula (EK) Nr. 1258/1999 par kopējās lauksaimniecības politikas finansēšanu (OV L 160, 103. lpp.).
   
      (4)  Padomes 1970. gada 21. aprīļa Regula (EEK) Nr. 729/70 par kopējās lauksaimniecības politikas finansēšanu (OV L 94, 13. lpp.).